Sementmaker se finanshoof loop | Netwerk24
Deur Francois Williams 10 Oktober 2019 14:50
Tryphosa Ramano, finansiële hoof van PPC, wat nou bedank het.Foto: City Press
Tryphosa Ramano het bedank as finansiële hoof van die sementvervaardiger PPC.
Ramano verlaat PPC teen einde Oktober om persoonlike belange na te streef nadat sy agt jaar by die maatskappy gewerk het, het PPC in ’n Sens-verklaring aangekondig.
Sy word opgevolg deur Ronel van Dijk as waarnemende finansiële hoof. Van Dijk is ’n geoktrooieerde rekenmeester wat as finansiële bestuurder by die restaurantgroep Spur gewerk het. Sy het in Maart verlede jaar by Spur bedank en is later as nie-uitvoerende direkteur van Adcorp en Grand Parade Investments aangestel.
Ramano het ’n groot rol gespeel om PPC internasionaal te laat uitbrei, en het PPC in die direksies van sy filiale in Ethiopië, Rwanda, Zimbabwe en die Demokratiese Republiek van die Kongo verteenwoordig.
Sy het ingestem om as PPC steeds as konsultant te help om kontinuïteit te verseker.
Ramano sou waarskynlik in aanmerking kon kom om as die nuwe uitvoerende hoof van PPC aangestel te word. Sy het luidens berigte koppe gestamp met Ketso Gordhan, wat van 2013 tot 2014 uitvoerende hoof van PPC was.
Meer oor: Ppc | Tryphosa Ramano | Maatskappye | Bedanking | Sement | Finansiële Hoof
Tegniese ontleding: Moet jy nou in sement belê?
Groot stryd oor ingevoerde sement
PPC soek wéér ’n nuwe baas